# FAU møte for Rosten skole

|  |
| --- |
| **Dato og tid: 26.11.2024, kl 1800-2000**  **Møtested: Personalrom Rosten skole** |

**Representert:**

Leder FAU, rektor, Avdelingsleder, 1.trinn, 2.trinn, 3.trinn, 4.trinn, 5.trinn, 8.trinn, 10.trinn

Frafall: 7.trinn

|  |
| --- |
| **Møteleder:** FAU-leder  **Referent:** I.E |

|  |  |
| --- | --- |
| **Nr** | **Tema** |
| **1** | **Økonomi**  For å dekke opp noe av merforbruket i 2024 blir det iverksatt tiltak som å redusere vikarutgifter på en så balansert måte som mulig. Ledelsen vil også bidra inn i vikararbeidet.  Sykefravær er lavt (3% i oktober).  Langsiktig må skolen redusere med to stillinger; en miljøarbeiderstilling og én lærerstilling blir tatt ned.  FAU etterspør konsekvensene av at skoler ikke innfrir lærertettheten. Det er meldt til kommunalsjef at man ligger under lærernormen, men konsekvenser synes kun å inntre når det er snakk om økonomisk merforbruk. FAU-leder deltar på møter med andre FAU i Trondheimskolene for å få den økonomiske situasjonen i skolene på dagsorden. |
| **2** | **Opplæringsloven**  Den nye opplæringsloven sier at de som står i fare for å ikke nå målene i regning, skriving og lesing skal gjennomføre et opplæringsopplegg.  Hårstad og Tonstad kartlegges på samme måte, hvor man samler inn resultater som viser progresjonen. En gruppe med lærere fra alle skolene er med og kartlegger hvordan eleven kan jobbe fra det nivået eleven er på for å oppnå god progresjon. |

|  |  |
| --- | --- |
| **3** | **Åpningstider SFO**  F.o.m. 1.des vil det komme nye åpningstider på SFO. Rektor sender ut informasjon i Vigilo. |
| **4** | **Julegudstjeneste**  FAU har mottatt tilbakemeldinger på at Rosten skole ikke deltar på julegudstjenesten i år og tar dette opp som en hastesak på FAU møtet.  Skolene i Trondheim har mottatt ulike signaler fra skoleledelse og byråd angående føringer for julegudstjeneste. Resultatet er at Rosten skole ikke gjennomfører julegudstjeneste i år, men vil gjennomføre noe felles for alle elevene.  Saken skal drøftes i brukerrådet i januar, så fremt skoleeier ikke kommer med felles retningslinjer.  Dette ble ikke drøftet med FAU i forkant, FAU-leder ble kun orientert.  FAU kommenterer at skoleledelsen i Trondheim bør ta noen runder før de sender ut informasjon til skolene. Man bør kanskje heller ikke basere inkludering på disse to timene. FAU ber om at slike ting tas opp med FAU for fremtiden. |
| **5** | **Vararepresentant for Brukerråd ble valgt** |
| **Evt** | **Oppfølging fra forrige møte**   * 10.trinn hadde i høst gjennomført en undersøkelse og FAU stilte spørsmål rundt gjennomføring og oppfølging av resultater. * Dette var en klassetrivselsundersøkelse. Den er ikke anonym for dem som skal jobbe med dette. Lærerne gjennomfører samtaler med elevene i etterkant av undersøkelsen. * Skjermtid: FAU ønsket en oversikt over hvor mye skjermtid som benyttes til underholdning og i matpauser. * Det brukes som regel skjerm i matpauser. Det brukes nok mer skjerm når vikarer må inn. |